Europcar, Thomas Voeckler | Voecklers lag sikret fremtiden
Voecklers lag sikret fremtiden
Foto: JOEL SAGET (Scanpix/Afp)
Euopcar fornyer sponsoratet med sykkellaget.
Europcar-laget, og dets forløpere, har flere ganger vært nær ved å bli lagt ned.
Gang på gang har Jean-René Bernaudeau vært på intensiv sponsorjakt for å kunne fortsette sykkelsatsingen.
For to år siden så det ekstremt mørkt ut, men til slutt klarte franskmannen å smiske seg inn hos Europcar.
Stjernene forlenger
Sponsoratet gikk ut etter årets sesong, og det var lenge uklart om det franske laget skulle være å se i sykkelsirkuset også neste år.
På mandagens hviledag i Tour de France kunne imidlertid Bernaudeau fortelle at Europcar fortsetter sponsingen i to nye år.
I tillegg til sponsornyheten, fikk også lagets supportere en annen gladmelding. Lagets to største stjerner, Thomas Voeckler og Pierre Rolland, skal nemlig ha forlenget kontrakten. Sistnevnte har vært ryktet til Astana, men blir altså hos franskmennene.
- Kanskje Astana er interessert i meg, men det vet jeg ingenting om, sier Rolland ifølge l'Equipe.
Voeckler kommer til å kjøre sin 14. sesong under Bernaudeaus ledelse neste sesong.
- Vi har det bra der vi er. Jeg vet ikke om jeg vil avslutte karrieren min i laget til Jean-René. Jeg føler at vi har et opplegg med forhold hvor vi utvikler oss, sier Voeckler.
Europcar har hatt en tung Tour de France-seier og har ennå ikke vært i nærheten av en etappeseier.
Laget kom seg ikke med i bruddet på den franske nasjonaldagen, og hevnet seg ved å kjøre hardt i feltet. Det sørget for at bruddet ble hentet og Chris Froome vant etappen. Det gjorde at briten overtok klatretrøyen Rolland kjemper for å ha i Paris.
Også Nairo Quintana og Mikel Nieve har passert Rolland i kampen om klatretrøyen. Franskmannen vil nok gjøre det han kan for å ta tilbake trøyen og forsvare Voecklers seier fra i fjor i Alpene.
Euskaltel og Vacansoleil står fortsatt uten hovedsponsor foran neste sesong og går en usikker fremtid i møte.